laion/Wikipedia-Exotic huggingface dataset:
GrapheneOS

GrapheneOS (לשעבר Android Hardening או AndroidHardening) היא מערכת הפעלה סלולרית מבוססת אנדרואיד, עם דגש על קוד פתוח, פרטיות ואבטחה עבור מכשירי Google Pixel נבחרים, כולל סמארטפונים, טאבלטים ומתקפלים, המומלצת על ידי אדוארד סנודן. אתר האינטרנט הרשמי של GrapheneOS (באנגלית) מדיה וקבצים בנושא GrapheneOS בוויקישיתוף GrapheneOS, ברשת החברתית פייסבוק GrapheneOS, ברשת החברתית אקס (טוויטר) GrapheneOS, ביישום טלגרם GrapheneOS, ברשת החברתית אינסטגרם GrapheneOS, ברשת החברתית LinkedIn ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סקוט סיבר

סקוט סיבר (באנגלית: Scott Seiver; נולד ב-14 באפריל 1985) הוא שחקן פוקר אמריקאי אשר זכה בשבעה צמידי אליפות העולם בפוקר ובסבב הפוקר העולמי, ובתואר שחקן השנה של אליפות העולם בפוקר ב-2024. סיבר למד תואר ראשון בכלכלה ומדעי המחשב באוניברסיטת בראון, שם החל לשחק פוקר בעיקר באינטרנט עד שסיים את לימודיו ב-2007, השנה בא נכנס לכסף בטורניר אליפות העולם בפוקר בפעם הראשונה. שנה לאחר מכן זכה בצמיד אליפות העולם בפוקר הראשון שלו, כאשר ניצח בטורניר No Limit טקסס הולדם בעל עלות כניסה של 5,000 דולר, ובפרס של כ-756 אלף דולר. ב-2011 זכה לראשונה ביותר ממיליון דולר בטורניר אחד, כאשר ניצח בטורניר האליפות של סבב הפוקר העולמי ובפרס של כ-1.6 מיליון דולר. ב-2015 סיבר השתתף בטורניר ה-Super High Roller Bowl הראשון, בעל עלות כניסה של 500 אלף דולר, סיים במקום השני וזכה ב-5.16 מיליון דולר, זכייתו הגדולה ביותר. במהלך השנים סיבר הגיע מספר פעמים לשולחן הגמר של טורניר במסגרת אליפות העולם בפוקר, אך זכייתו השנייה בצמיד הייתה עשור לאחר הזכייה הראשונה, כאשר ניצח בטורניר אליפות ה-Limit טקסס הולדם ובפרס של כ-296 אלף דולר. שנה לאחר מכן זכה בצמיד השלישי שלו כאשר ניצח בטורניר Razz ובכ-301 אלף דולר. ב-2022 זכה בצמיד הרביעי שלו, ובשני בטורניר No Limit טקסס הולדם. ב-2024 סיבר זכה בצמיד החמישי שלו באליפות האומהה הולדם Hi-Lo 8 or Better. בראיון לאחר הזכייה אמר שהסיבה העיקרית שהחליט להשקיע בשנה זו בטורנירים, היא לנסות להבטיח את מקומו בהיכל התהילה של הפוקר, אליו יוכל להיבחר החל מ-2025 לאחר שיהיה בן 40. במהלך חודש יוני סיבר זכה בשני צמידים נוספים, השני שלו ב-Razz והראשון ב-2-7 Lowball. במהלך אותה שנה הגיע פעמיים נוספות לשולחן הגמר וסיים במקומות השלישי והשישי, וסך הכל סיים 17 פעמים בכסף. בסוף הסבב הוכרז כשחקן השנה של אליפות העולם בפוקר. למרות הצלחתו בטורנירי פוקר, ובמסגרת אליפות העולם בפוקר בפרט, סיבר מוכר כשחקן Mixed Games, והוא משחק במשחקי הכסף בעלי הכניסה הגבוהים ביותר בעולם המתקיימים בלאס וגאס. נכון ליוני 2024, סיבר זכה בסך של כ-26.8 מיליון דולר מטורנירי פוקר, כשמתוכם כ-7.7 מיליון דולר בסבב אליפות העולם. מדיה וקבצים בנושא סקוט סיבר בוויקישיתוף סקוט סיבר, ברשת החברתית אקס (טוויטר) סקוט סיבר, באתר The Hendon Mob סקוט סיבר, באתר Global Poker Index סקוט סיבר, באתר אליפות העולם בפוקר סקוט סיבר, באתר סבב הפוקר העולמי Seiver earns $755,891 in first bracelet win, באתר ESPN, ‏16 ביוני 2008 (באנגלית) Donnie Peters,‏ Scott Seiver Wins World Poker Tour World Championship, באתר PokerNews,‏ 21 במאי 2011 (באנגלית) Chad Holloway,‏ Brian Rast Wins Inaugural $500,000 Super High Roller Bowl for $7,525,000, באתר PokerNews,‏ 5 ביולי 2015 (באנגלית) Connor Richards, Dan O'Hair,‏ Did Scott Seiver Just Punch His Ticket to the Poker Hall of Fame?, באתר PokerNews,‏ 5 ביוני 2024 (באנגלית) Brett Slezak,‏ Two Bracelets in Two Weeks: Scott Seiver Wins Sixth WSOP Gold in $1,500 Razz, באתר PokerNews,‏ 17 ביוני 2024 (באנגלית) Jon Sofen, Frank Visser, Liam Black,‏ Determined Scott Seiver Captures 3rd 2024 Bracelet by Winning $10k No-Limit 2-7 Lowball Draw, באתר PokerNews,‏ 30 ביוני 2024 (באנגלית) Jon Sofen,‏ Historic Summer Leads to WSOP Player of the Year for Scott Seiver, באתר PokerNews,‏ 23 ביולי 2024 (באנגלית)
נחל פרוד

נחל פרוד (בערבית: وادِي فرّاضِيّة, ואדי פארדיה) הוא נחל בגליל העליון הנמצא סמוך לקיבוץ פרוד וזורם ממזרח לו דרומה אל נחל חנניה. אורך הנחל כ-2.5 ק"מ. פרוד הוא שמו של כפר יהודי ממאה ה-2 לספירה, שמוזכר בתלמוד בבלי, מסכת עבודה זרה, דף ל"א כמקום מגוריו של בר קפרא. השם "פרוד" השתמר בשם הכפר המוסלמי 'الفرّاضِيّة אל-פראדיה'. ב-1949 הוקם סמוך לו הקיבוץ פרוד. מדיה וקבצים בנושא נחל פרוד בוויקישיתוף ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
שמורת נחל שיזף

שמורת טבע נחל שיזף היא שמורה מוכרזת המשתרעת על פני כ-52,600 דונם. השמורה הוכרזה ב-30 במארס 2009. רוב שטח השמורה נמצא בין המושב חצבה למושב עין יהב. קיימים שטחים נוספים מהשמורה הנמצאים צפונה משם, בין המושבים חצבה ועידן. דרך נוף מסומנת בסימון שבילים שמחלק את השמורה מצפון לדרום ונותנת גישה למצפור שיזף מקור השם של נחל שיזף הגיע מהשפה הערבית "ואדי סידר" (وادِي سِدر) על שם עץ השיזף שמאפיין את הנחל. מיעוט המים באזור גרם למניעת התפתחות היישובים בתחומי השמורה.עם השנים החלה התפתחות זעירה של חקלאות ונחפרו מערכות להעברת מים בדמותן של פוגארות שהתגלו בשטחי העיבוד של עין יהב. תחנות משמר הוקמו מחוץ לתחומי השמורה, בעיקר סביב מקורות המים שבחצבה ובעין יהב. בשנות ה-80' תכננו בתחום השמורה, תוכנית שלא יצאה לפועל עקב מאבק ממושך, כמו כן, בהתחלה השמורה הייתה אמורה להיות שמורת "חי-בר", בדומה לשמורת יטבתה, אולם גם יוזמה זו לא יצאה לפועל מסיבות שונות. ב-18 בינואר 2024 נלקחו מהשמורה 250 דונם באזור כביש הגישה לחצבה, לצורכי פיתוח חקלאי. בשנת 2016 הקימו פרויקט בנחל שיזף של רשות "הניקוז והנחלים ירדן דרומי". מטרת הפרויקט להשהות את זרימת מי הגשמים ובכך להקטין את זרימת המים בנחל חרוד ולהגן מפני שיטפונות על הכביש הראשי ומסילת רכבת העמק. העצים בשמורת נחל שיזף: שיטה סלילנית, שיטת הסוכך, שיזף מצוי ואשל. ביניהם בולטים שיחי חמדת השיח, אטד ערבי, סילון קוצני ורכפתן מדברי. על עצי שיטה ושיזף צומח הרנוג השיטים, צמח טפיל הניכר בפרחיו האדומים. בשמורת נחל שיזף ישנם צמחים נדירים ביניהם סהרון משתלשל, שיחי בלוטנית הערבה, אשר יוצרים בסתיו כרים גדולים בצבע סגול, כמו כן השרך לשון האפעה המצרית, שכל כולו מגיע לגודל שלושה ס"מ, חבצלת הנגב וכתרים אדמדמים, בעל תפרחת אדומה-כתומה. בצפון השמורה צומח המטפס הנדיר מחומש לולייני, אשר מסוכן ורעיל. החי השוכן באזור הנחל: צבי הנגב ויונקים כדוגמת: ארנבת מצויה ודרבן. ממשפחת המכרסמים יש מיני: גרביל, ירבוע הנגב, קוצן מצוי ומריון המדבר, בעלי חיים האלה פעילים בשעות הלילה. הפסמון והקוצן הזהוב, לעומת זאת, הם מכרסמים הפעילים ביום. עקב ריבוי בעלי החיים בשמורה ניתן למצוא בשמורה טורפים. הטורפים הנפוצים בשמורה הם הזאבים, הצבוע המפוספס, השועל המצוי והקרקל. נחל שיזף, באתר רשות ניקוז ונחלים ירדן דרומי, ‏6 בפברואר 2017 מירי אלטשולר, שמורת טבע נחל שיזף, באתר רשות הטבע והגנים
נחל יואש

נחל יואש הוא נחל אכזב הנמצא בדרום הנגב, בסמוך להר יואש, בשמורת הרי אילת. אורכו כ-2 ק"מ והוא מתנקז לנחל שלמה.נחל יואש נקרא על שם יואש בן אחזיהו מלך יהודה ויואש בן יהואחז מלך ישראל. בקירות הקניון ניתן לראות שכבות סלע לבנות. קירות אלו נוצרים עקב תהליך של שחיקה ובלייה המתרחש כאשר מים משיטפונות עוברים בערוץ הנחל מדי כמה שנים. המים שוחקים את הסלעים וחושפים את השכבות הלבנות שלהם.הצומח והחי בנחל בתוך הנחל, ניתן למצוא שיחים נפוצים המתאימים לחיים באזורים מדבריים, כדוגמת: "רותם המדבר" המתאפיין בענפים דקים וגמישים, אשר אין עליו עלים, כמו כן יש את דמיה לבידה המתאפיין בעלים ירוקים דמויי לב. בין השיחי דמיה לבידה ניתן להבחין בחגב שחור ארסי הנקרא כושן-ארסי, אשר ניזון מדמיה לבידה וגם מפיק ממנו ארס להגנתו. גופו מתאפיין בצבע שחור עם כתמים פזורים בצבעי כתום-צהוב. בכניסה לנחל ישנו אתר ארכאולוגי, הנקרא דרב אל חאג', משמעות השם "דרך העלייה". דרך זו שירתה עולי רגל מוסלמים בדרכם למכה, כמו כן דרך זו שימשה בעבר כדרך מסחר בין סעודיה למכה וכמסלול תחבורה בין קהיר למכה. בגדה הימנית של הנחל, שוכנת מערה, הגלויה בזכות גל אבנים הנקרא בערבית רוג'ום. ניתן להיכנס לתוכה מצידה האחד לצידה השני. היא כוללת בתוכה מספר פתחים הנקראים טאפוני מהמילה האיטלקית לחלון פתחים. "שער יואש", ממוקם בקצה הנחל ובו עובר שבר גאולוגי שהביא לנטיית שכבות גיר ויצר מספר מפלים יבשים הפעילים בשיטפונות. הירידה במפלים באמצעות ידיות מתכת ומעקות מברזל אשר נועדו לשמור של ביטחונם של המייטלים. יותם יעקבסון, טיול בנחל יואש, באתר מסע אחר, ‏2024-01-09 מנחם מרקוס ויובל אלעזרי, אנציקלופדיה מפה : כל היישובים וכל האתרים בישראל - כרך 3, יצא לאור ע"י הוצאת מפה - מיפוי והוצאה לאור,תל אביב, שנת 2000, עמ' 162 ו-163 אילת נחל יואש מסלול ההליכה - טיפ לה טריפ - tiplatrip -, באתר טיפ לה טריפ - tiplatrip הר יואש, באתר www.sabresim.co.il
עין חרצית

עין חרצית הוא מעיין קטן במורדות יבנאל במזרח הגליל התחתון, הנמצא מעל המושבה הוותיקה יבנאל.הנובע במתלול היורד מרמת יבנאל לבקעת יבנאל מצפון מערב לראשו של נחל חרצית. מי המעיין עין חרצית נובעים במורדות הצפוניים של רמת יבנאל, ונאגרים בבריכה ריבועית שדפנותיה בנויות אבני בזלת. הבריכה מרובעת, בגודל 4 מטרים רבועיים ובעומק 1.5 מטרים.בבריכה שוחים דגי זהב. שמו של המעיין ניתן לו על שם נחל חרצית שהמעיין נמצא לראשו, ועל שום החרציות הרבות הגדלות בסביבתו בתקופת האביב. בערבית שמו הוא עין אל-חג'ל (عين الحجل)שפירושו מעיין החוגלה. באזור סביב המעיין גדלים צמחי מים כגון סמר חד, טיון דביק, פטל ונענע משובלת. ליד המעיין צומחים גם עצי שזיף. יבניאל הוקמה בשנת תרס"א ב-1901. ישנם המאמינים שכאשר רבי נחמן מברסלב ביקר בארץ ישראל באזור בטבריה והכנרת בשנת 1798, הוא הצביע לכיון יבניאל, שאז לא הייתה קיימת, ואמר: "איזה פינת גן עדן, מים זורמים, ושמש מחייכת". בעקבות כך, הגיעו ליבניאל קהילה גדולה של חסידי ברסלב בראשות רבם מוהר"ש. המעיין נמצא מעל בית העלמין ביבנאל, לאחר ההגעה לבית העלמין, ניתן להחנות את האוטו ומשם לעלות בשביל עפר כ-450 מטרים עד ההגעה למעיין. עין חרצית - המעיין במורדות יבניאל, באתר בא לי לטייל יצחקי, אריה, מדריך ישראל: אנציקלופדיה שימושית לידיעת הארץ גליל עליון ומקורות הירדן, ירושלים: כתר, 1978, עמ' 117 יצחקי גל, מושון גבאי, מדריך ישראל החדש: אנציקלופדיה,מסלולי טיול כרך 4:הגליל התחתון וחופו ובקעת הירדן, ירושלים: כתר, ידיעות אחרונות,ישראל. משרד הבטחון. ההוצאה לאור, 2001, עמ' 382 שוהם, חזקי, ביקורת ספר: “תחת כיפת הלאום: בתי כנסת ולאומיות בארץ ישראל בתקופת המנדט”, מאת ראובן גפני, social-issues in israel, 2019, עמ' 233–237 doi: 10.26351/siii/27/8 ישראל שפירא, ‏טיול לבין הזמנים: מעיין 'עין חרצית', באתר כיכר השבת, 25 באפריל 2022
הר חבקוק

הר חבקוק הוא הר בגליל התחתון המזרחי באזור כנרת והעמקים. גובהו 194.6 מטרים. ההר שוכן כ-2 קילומטרים צפונית לחוקוק ולעין חבקוק, על ההר פזורים מתקנים חקלאיים ושרידי ביצור מהתקופה הרומית, כמו כן למרגלות ההר נמצא קברו של הנביא חבקוק הר חבקוק קרוי על שם הנביא חבקוק, חבקוק היה אחד מנביאי המקרא, מתקופת הבית הראשון. על פי מסורות מסוימות ניתן להסיק שחבקוק פעל בימי מנשה המלך. הר חבקוק שימש בתקופת המנדט הבריטי כנקודת מדידה במיפוי הבריטי של ארץ ישראל. במאה ה-20 הר חבקוק הפך לאחד מסמלי המאבק והקרבות בישראל, כאשר שחרורו במלחמת העצמאות בשנת 1948 הביא לשחרור הכפרים היהודיים בסביבה. מאז הר חבקוק הפך למוקד תיירותי ותרבותי חשוב בישראל, שבו מתקיימים אירועים תרבותיים, טקסים דתיים, ופעילויות טיול רבות. מערת חבקוק נחצבה במדרון הדרומי-מערבי של הר חבקוק, ממזרח לכביש 65 ולקבר חבקוק. המערה תועדה לראשונה בסקר שנערך בשנת 2009 לקראת הרחבת כביש 65. במדרון ההר לרגלי המערה נמצאה חורבת חוקוק הסמוכה למערת חוקוק, באזורים שממזרח, מדרום ובעיקר מצפון לחורבה שכן יישוב גדול בתקופות הרומית והביזנטית. המסלול מתחיל ממצודת חוקוק, משם מתקדמים צפונה בדרך המובילה למצפה צ'רה, מעט לפני המצפה פונים צפונה לעבר שער בקר ומשם אל מכלאת הבקר, מהמכלאה הדרך ממשיכה לכיוון בריכת המים מבטון, שהיא חלק ממערכת מי השתייה של חוקוק. מהבריכה מעפילים לראש הר חבקוק, המקום התיירותי העיקרי בהר חבקוק הוא מסמר הפלדה ששימש כנקודת מדידה (נקודת טריג) במיפוי הבריטי של ארץ ישראל. מפסגת ההר ניתן לראות מצפון את צפת, הר מצפה הימים ונחל עמוד, ממזרח את רמת הגולן, בקעת גינוסר, עמק הירדן והכנרת ומדרום את מצוק הארבל, טבריה והר השולחן של קרני חיטין. בין אזור חוקוק לקבר חבקוק זוהה גיאופריט נמוך תאנה (Ficus carica), שהיא אחת משבעת המינים של ארץ ישראל. ישנם גם עצים היסטוריים אחרים כמו האלון העתיק בקיבוץ צובה, והאלה האטלנטית (Quercus atlantica) באזור החולה ליד הר חבקוק יש מגוון רחב של עופות ובעלי חיים אחרים כגון: תן זהוב, חזיר בר, ונמייה בנוסף לכך נמצאו מינים שונים של עטלפים ושל יונקים שחיים באזור. הר חבקוק, באתר www.sabresim.co.il עין חבקוק טיול, באתר טיולים ואתגרים גיליון 129 לשנת 2017חורבת חוקוק, באתר www.hadashot-esi.org.il דיון: גיאופיט פורח בריכוזים באזור חוקוק, באתר צמחיית ישראל וסביבתה אלה אטלנטית: פרחים מוגנים, באתר www.wildflowers.co.il שבעת המינים, באתר lib.cet.ac.il
יער כברי

יער כברי הנקרא על שם קיבוץ כברי (כבריתא לפי התלמוד) נמצא באזור הגליל המערבי.הוא מתחיל מ-גוש הרי מירון מערבה ועד למישור חוף הגליל, היער שוכן בשני צידי כביש צומת כברי-מעלות (כביש 89), בגובה של עד 250 מטר מעל פני הים. המקום כולל בתוכו מגוון מקומות: עין געתון, גבעת המשוריין, גן יערני-ארכאולוגי קק"ל, נחל געתון, עין אשחר, ועין מרב בתוך היער נמצא חניון השיירה שבו יש שולחנות, מים לשתייה, אנדרטה לזכר שיירת יחיעם, חניון משתלת כברי, וחניון שולמן מול הכניסה ליחיעם, שבו מצפור ושלד של משוריין שהיה בשיירת יחיעם. לחניונים אילו ניתן להגיע מכיוון נהריה. ביער כברי יש בעיקר עצי מחט, עצי ברוש, עצי בוסתן, עצי תאנה, תות, שקד, עצי כליל החורש, אלון מצוי וחרוב. ביער יש חורשים טבעיים, יערות נטועים, נחלים ומעיינות. שיירת יחיעם יצאה במלחמת העצמאות, 27 במרץ 1948, להביא אספקה מנהריה לקיבוץ יחיעם. בדרך למטרה שלהם, הם נתקלו בכנופיות ואירועים אלימים שנוצרו על ידי הכוח הערבי, סמוך לכברי. בעקבות האירועים והכנופיות, 47 מאנשי השיירת נהרגו, התושבים אשר גרו בגליל המערבי ראו את כל האירועים אך לא היה להם ניתן לסייע. לשם האירוע הקשה הוקמה אנדרטה ביער כברי. האנדרטה הוקמה ב-1969 על ידי חיליק ערד, שאחיו משה פלוצר היה בין נופלי השיירה. באנדרטה ניתן למצוא שלטים המתארים את הקרב וגם מידע כללי על המקום. בנוסף, ניתן למצוא קיר זיכרון העשוי מבטון מפוסל, ולצד המסלול נמצאים שרידי חמישה כלי רכב משוריינים הנמצאים באותו מקום בו נפלו. מסלול פשוט שאורכו 700 מטרים והוא מסלול מעגלי. המסלול מתחיל מחניון שהציבה קק"ל למרגלות ערבה. במסלול ניתן לפגוש גבעת מערבה, שוחות שחופרו על ידי לוחמי הפלמ"ח בימי מלחמת העצמאות, חפירות בגבעת הטרשים והרבה צמחייה. אנציקלופדיה מפה 4, www.mapa.co.il, עמ' 107 עין געתון - יער כברי געתון, באתר קרן קיימת לישראל פנינה לבנון, טיול ביער כברי מגלה את ארץ המעיינות המפתיעה, באתר הארץ, 24 באפריל 2019 הגליל המערבי, באתר מסע אחר אתר ההנצחה לשיירת יחיעם, באתר קרן קיימת לישראל
בריכת צפירה

בריכת הצפירה נמצאת בחלקו העליון של נחל צאלים, באזור מדבר יהודה וים המלח. בריכת הצפירה היא גב מים עמוק, המוקף צוקים כאשר חלקו הקדמי פתוח ויוצר מפל בגובה 100 מטרים, הנשפך אל נחל צאלים. בחורף הבריכה מתמלאת במים לאחר השיטפונות, וכמו כן הבריכה מלאה במים רוב ימות השנה. ברכת הצפירה נמצאת בנ"צ 1763.0829. הגישה לנחל מבקעת קנאים. תרגום המילה צפירה הוא תרגום המילה הערבית זפירה (بركة صَفّيرَة, בעברית: תלך תבוא), הכינוי שהבדואים נתנו לבריכה שאליה היו צריכים ללכת הלוך ושוב כדיי לשאוב מים לשיירות הגמלים שחנו בחניון הלילה של שיירות הסוחרים שחנו בקרבת מקום. בריכת הצפירה זהו גב גדול שקיבל בטעות את שמו שפירושו "עלות השחר". בריכת צפירה המקורית הייתה בריכה גדולה עם דופן מבטון הממוקמת מערבה מהגב הגדול. שמה הערבי – אֶ-זוּפֵיירֶה (بركة صَفّيرَة, בעברית: המטונפת) – הוענק לה בגלל הסחף שהיה נגרף אליה בשיטפון הראשון של החורף. עם הזמן הרסו השיטפונות באזור את הבטון, ושמה של הבריכה נדד מזרחה, אל הבריכה הנוכחית. תחילת המסלול הוא בחניון הלילה של בריכת צפירה (מסלול הלוך וחזור), הנמצא בסמוך לכפר הנוקדים והעיר ערד. אורך המסלול הוא 1.3 ק"מ עד הבריכה, המסלול כ-3.5 ק"מ. בחניון הלילה יש אפשרות לינה, במקום אין חשמל ומים, הכניסה מותרת ללא תשלום או הגבלת זמן. מהחניון מתחילים ללכת לפי סימון השבילים הירוקים, לאחר זמן מה מתאחד השביל עם הדרך הרחבה המסומנת בשחור על השבילים. במהלך המסלול קיימת תצפית פתוחה על נוף נחל צאלים. בעלי החיים האופיינים בקרבת בריכת הצפירה: יונקים: יעלים, שפני סלע, מכרסם קוצן זהוב. עופות: מיני סלעית, קורא, טריסטרמית, שחור זנב, עופות דורסים כמו נשרים, עקב עיטי ובז מדברי ועוד. מרבית מהצמחים נמצאים במפנה הצפוני המוצל, ביניהם שיחי רותם המדבר, מלוח, מרווה ריחנית וזוגן השיח, חצבים וקקטוסים. בריכות נעמה וצפירה ותצפיות נוף מעולות על נחל צאלים הר קנאים ועין נמר דרום מדבר יהודה תצפית מואב וגורני בריכת צפירה מרפסת תצפית שלוש המפלים בנחל צאלים הזריחה במצדה ממסלול הסוללה הר הקנאים ותצפיות ים המלח צוק תמרור נחל עין בוקק נחל ומיצד תמר תל ערד שביל ישראל שעובר לא רחוק בריכת צפירה - לכל מכונית, באתר שבילים – המאגר הישראלי למסלולי 4X4, ‏25 בספטמבר 2018 בריכת צפירה - נחל צאלים, באתר בא לי לטייל בריכת צפירה, באתר כוכב הנופש בירכת צפירה, באתר כפר הנוקדים ספי בן יוסף ואריה יצחקי., מדריך ישראל אנציקלופדיה שימושית לידיעת הארץ מדבר יהודה ובקעת הירדן, ירושלים, תל אביב: כתר, משרד הבטחון-ההוצאה לאור, 1978-1980, עמ' עמוד 151 חניון לילה ברכת צפירה, באתר גו קמפינג - אתר הקמפינג הישראלי, ‏20 בנובמבר 2021 שיר-ים, ברכת צפירה - בריכת האינסוף היפה בעולם, באתר Check In/Out, ‏29 ביולי 2020 NelAdmin, בריכת צפירה, באתר נלך, ‏18 באפריל 2020 ברכת צפירה, באתר ארץ דגן נחל צאלים תיכון - בריכת צפירה, עין נמר ומעלה נמר – iNature, באתר inature.info בריכת נעמה ובריכת צפירה, באתר נאקב חניון לילה ברכת צפירה, באתר גו קמפינג - אתר הקמפינג הישראלי, ‏2021-11-20
מפל רסיסים

מפל רסיסים,הוא מפל גדול בערוצו של נחל סער, הוא ממוקם ברמת הגולן. מיקומו של המפל בשמורת הטבע "נחל סער". תחילתו של המפל :גשר הידידות (קרוב לכביש 99). סופו של המפל במפגש הכבישים 989,ו-99 ליד גשר סער. מפל רסיסים מכונה בערבית "שלל אל מוברה " (شلّال المُبرة/ اٌلموبرة), ויש המכנים אותו גם "ואדי חשבה" (وَادِي خَشَـبـة). גובהו של הנחל כ-23 מטרים. המפל אינו זורם כל השנה, אלא רק בעונת החורף והאביב. המפל נקרא בעברית מפל רסיסים בגלל נפילת המים בכוח עצום והתנפצות המים לרסיסים על פני הסלעים. בשנת 2011 קבוצת מטיילים, אשר הגיעה למפל רסיסים הופתעה לגלות שקיר המפל יבש ואין זרימה, רק בריכה, אך יוצאים מים מתחתית המפל, סלע גיר קשה יורד בזווית לסלע בזלת ובין שני הסלעים נובעים מים ונחל חדש נוצר. לתופעה זו יש שני הסברים: רעידת אדמה או מים אשר נכנסו לשכבה פוסילית תת-קרקעית וחילחלו בין הגיר לבזלת. תחילותו של המפל הוא גשר הידידות, הגשר נקרא כך מכיוון שלאחר שפוצץ במלחמת יום הכיפורים על ידי הסורים, במטרה לעקב את כוחות צה"ל, החליטה המדינה לשקם את הגשר בשביל לחזק את הקשר והאמון עם התושבים הדרוזים במדינה ולכן נקרא הגשר " גשר הידידות ". מימין לגשר הידידות נמצאות טחנות קמח עתיקות, שפעלו עד השנה 1969 מכוח מי הנחל, הטחנות נהרסו בשיטפון ומאז הן לא בפעילות. הצמחייה המצויה באזור המפל (אזור רמת הגולן) הם צמחים כמו: אלון מצוי, אלון התולע אלה ארצישראלית ניתן למצוא באזור גם:שזיף הדוב, אגס סורי ולבנה רפואי. כמו כן, יש שם גם שפע של צמחים כמורקפת יוונית, כלניות ואת שני מיני שיחי השיזף. באזור זה יש גם מגוון בעלי חיים כמו: זאבים, צבועים, נמיות, חתולי הבר, שועל מצוי, סמור, גירית, חזיר הבר, שפן הסלעים הסורי ומיני מכרסמים. כמו כן מיני עופות מעולם העופות של הגולן העשיר ביותר. מפל רסיסים, באתר כוכב הנופש נחל סער ומפל רסיסים - מסלול טיול טלחופש, באתר טלחופש – צימרים בצפון ובשאר חלקי הארץ morna, נחל סער - מסלול מפל סער ומפל רסיסים, באתר בשביל המשפחה, ‏8 בפברואר 2023 שביליסט, מפל סער ומפל הרסיסים בנחל סער - מסלולים והוראות הגעה, באתר שביליסט, ‏4 בינואר 2022 מפל רסיסים, חולות בחרמון והישוב הכי הכי גבוה - מורשת הגליל, באתר www.moreshetgalil.co.il מפל רסיסים נעלם הנוף הטבעי של רמת הגולן – לגעת בטבע, באתר Ein Zivan Tourism, ‏25 ביולי 2016
הר סהרונים

הר סהרונים הוא רכס צר באזור הר הנגב שנמצא במזרח מכתש רמון, ההר מתנשא עד לגובה 576 מטר, הוא חלק מ"הקיר" הדרומי של מכתש רמון. מפסגת הר סהרונים יש תצפית אל מכתש רמון, קניון נחל נקרות ורכסי ההרים שבמזרח. הוא אתר טיולים וטיפוס מוביל באזור, עם מסלולי טיול מסוימים שמגיעים לראשית ההר ולנקודות תצפית. השם עין סהרונים נובע מצמח סהרון הגדל באזור. מצד סהרונים (מכונה גם חאן סהרונים, מצד מחלת, קסר אלעין או חאן שער רמון) הוא מצודה נבטית על דרך הבשמים, בלב מכתש רמון, הקרויה על שם צמח סהרון משתלשל שגדל לידו. ההר סמוך לים המלח, בצד המזרחי של מכתש רמון, הנקודה הגבוהה ביותר של ההר היא 576 מטר, גובהו מעל פני הים הוא 1040 מטר, אורך מסלול הטיול הוא 6.5 ק"מ, חניון לילה נמצא בנחל גוונים. חניון סהרונים המהווה את נקודת ההתחלה של המסלול, וחניון יום עין סהרונים מהווה את נקודת הסיום של המסלול. רצפת ההר מלאת אבנים, אדמה קשה ואדמה אבקית. "כרבולות" של זיקים, מצלעות, מצוקים עמוקים וצורות מופלאות של סלעים בחציריו הערוכים כמו צוקים, סולמות ואריחים. באתר יש ממצאים ארכאולוגיים רבים. על שפת המכתש מוצגות כתריסר יצירות שפוסלו במקום בשנים 1986-1988 מעשה ידי פסלים מהארץ ומחוצה לה הר סהרונים ועין סהרונים שימשו כנקודת מעבר חשובה בדרך הבשמים הנבטית. חאן סהרונים היה פונדק דרכים ששימש כתחנת לילה עבור שיירות הגמלים שנעו בדרך זו, מעבירות סחורות רבות כמו מור ולבונה מהעיר פטרה לנמל עזה. המבנה שוחזר בחלקו ועבר טיפולי שימור ארכאולוגיים. הר סהרונים ידוע בצמחייתו הייחודית והמגוונת. בשל גובהו ותנאי האקלים הקשים, הר סהרונים מאפשר חיים למגוון רחב של צמחים שאינם נפוצים באזור. כמה מהם יכולים להראות אקזוטיים בגלל הצורה או הצבע שלהם. בין הצמחים המפורסמים שניתן למצוא בהר סהרונים נמנים פרחי קטיפה, צמח הלוטוס וצמחי יער כמו תמרים וסנטה הצמחים הללו מוסיפים צבע וחיים לנוף המדברי והם חלק מהמגוון הביולוגי הייחודי של הר סהרונים. גם בהר ובאזור מכתש רמון הצמח הבולט באזור הוא צמח הסהרון המשולשל, שקיבל את שמו בשל צורתו המשולשת הייחודית. הר סהרונים ועין סהרונים הם מקום במכתש רמון שמציע מגוון רחב של בעלי חיים ייחודיים. עין סהרונים, המעיין היחיד במכתש, משמש מקור מים לבעלי חיים רבים ומגוונים. כמה מבעלי החיים שניתן למצוא באזור הם הפרא, יעלים, חמורי בר ומגוון ציפורים. יעל לרנר, הר סהרונים ועין סהרונים - המלצה למסלול טיול בשמורת הטבע מכתש רמון, באתר רשות הטבע והגנים, ‏6 ביוני 2020 הר סהרונים – iNature, באתר inature.info מנחם מרקוס, הר הנגב והערבה כרך 15, מדריך ישראל החדש: ישראל, 2001 אבי הרטמן, מכתש רמון אתרים נבחרים | מבט-על, באתר מבט-על, ‏13 באוגוסט 2015 יעל לרנר, פרסת נקרות ועין סהרונים - המלצה למסלול טיול בשמורת הטבע מכתש רמון, באתר רשות הטבע והגנים, ‏23 בדצמבר 2019
נחל שגור

נחל שגור (בערבית: وادِي الشَّاغور, תעתיק מדויק: ואדי אל-שאע'וּר), הנמצא באזור בקעת בית כרם, ומכונה גם נחל גמל, הוא נחל אכזב הנמצא בגבול בין הגליל העליון לתחתון והוא יובל של נחל חילזון. אורכו של הנחל כ-9 קילומטרים. המסלול מתאפיין בצורה מעגלית ובצמחיית חורש ים תיכוני: לבנה רפואי, אלון מצוי, אדר סורי ועוד צמחים מטפסים. נחל שגור המנקז את הבקעה לנחל חלזון מזוהם בשנים האחרונות באופן רציף כתוצאה מהביוב הזורם מהכפרים דיר אל-אסד, בענה ומג'ד אל-כרום. משנת 1995 זורם הביוב אל השטח הפתוח ומשם מתנקז אל הנחל. זרימת הביוב הופכת את הנחל למפגע תברואתי. כמו כן היא מפגע סביבתי, משום שהביוב מחלחל לאדמה ומזהם את מי האקוויפר. נוסף על כך הזיהום מונע ממטיילים לטייל בקניון נחל שגור בחודשי החורף ובתחילת האביב יש פריחה של צמחים רבים בשטחי הקניון כדוגמת: רקפות לבנות, כלניות, סחלבים, חרציות עטורות לבנה רפואי אלון מצוי אדר סורי ועוד צמחים מטפסים. בעלי החיים המצויים באזור הנחל: שפני סלע ועופות דורסים. נחל שגור - שיתוף פעולה להצלת הנחל, באתר צלול - עמותה להגנת הים החופים והנחלים, ‏2018-11-15
הר תמנע

הר תמנע (בערבית: جَبَل تمنَع) נמצא בהרי אילת, בדרום הערבה כ-1.5 ק"מ מהכניסה לפארק תמנע. גובהו 453 מטרים מתחת לפני הים. ההר ממוקם במרכז בקעת תמנע ומורכב מסלעי יסוד, כדוגמת גרניט, שהתגבשו מהמגמה בעומק קרומו של כדור הארץ. ניתן לראות מפסגת ההר את בקעת תמנע, צוקי תמנע, הערבה, הרי אילת, הרי אדום, ראש מפרץ אילת, מעלה מילחן, הר ברך, הר ארגמן וחולות סמר. נופו של הר תמנע בצורת מספר מדרונות תלולים וקווי רכס המשווים לו מראה של שיני מסור. על פסגת הר תמנע מעל אבני החול ניתן למצוא דולומיט חולי, ופצלים. מעל סלעי היסוד בהר ישנן שכבות של סלעי משקע. סלעי המשקע הימיים הם גיר דולומיט, קירטון, צור, חוור, חרסית ופצלים. הר תמנע הוא בצורת טרפז סימטרי, הנראה כטבלה אופקית רחבה ונוקשה של אבן חול מתקופת הקמבריום. הר תמנע משולב עם אתרי טיול אחרים בשביל הטיולים הלאומי בישראל ושמו שביל ישראל. אורך המסלול משתרע ל-6 ק"מ והוא מתאפיין כקו ארוך. משך המסלול מתחיל מהכניסה לפארק תמנע, כעבור עשרות מטרים ניתן למצוא את "נחל אלכסון". שמו של הנחל ניתן בשל נקודת ההתחלה של הצפייה בהר, שביל ישראל עולה בדרך עפר, מכיוון דרום מערב, על ידי חציית אלכסון של גוש ההר. הפעילות שגרמה להיווצרותם של סלעי היסוד בהר, החלה את התרחשותה בעידן הפרה קמבריום, לפני יותר מ-530 מיליון שנה. פסגת הר תמנע מכונה גם "המזבח הקמברי" בשל פסגתו השטוחה דמוית המזבח של ההר שמורכבת מסלע חול דולומיטית. לפני שבעים מיליון שנה פסגת הר תמנע החלה להתרומם, עקב כך נגרם קימוט בהר. שכבות הגיר שהסתירו את כיפות ההר נסדקו, דרך סדקים אלו, מי הגשמים חדרו ושכבות אבן החול שמתחת לגיר נסחפו. כאשר אבני החול העתיקות נסחפו, אבני חול אדומות דקות גרגר הצטברו וכך נוצר מצוק בחלקו הדרומי של ההר. החי השוכן בהר תמנע ובקרבתו: ישימונית תמנע, היא שממית סולטרית, אשר מצויה בכתמי חולות בערבה ובנחל תמנע שבאזור הר תמנע. הצמחים הנפוצים בהר הם: פורקסיאלה שבירה והקוץ ריסן. מנחם מרקוס, אנציקלופדיה מפה כרך 7, תל אביב: תל אביב: מפה - מיפוי והוצאה לאור, 2000-2001, עמ' 218 שירה מיטרני, מסלולים מומלצים בשבילים החדשים בתמנע, באתר החברה להגנת הטבע, ‏2023-01-08 אסף הולצר, תמנע – מוקדי ביקור בפארק, באתר מכון ישראלי לארכיאולוגיה, ‏24.4.2024 שביל ישראל מצפון לדרום - מקטע 52, באתר החברה להגנת הטבע הר תמנע – iNature, באתר inature.info Inbal, תמנע – עיצוב הנוף, באתר מכון ישראלי לארכיאולוגיה, ‏2022-07-25 דולומיט - סלע, באתר lib.cet.ac.il הר תמנע – iNature, באתר inature.info מערכת אתר טיולי, בקעת תמנע, באתר למטייל בישראל, ‏7.8.2023 ישימונית תמנע – המכלול, באתר www.hamichlol.org.il ישימונית תמנע, באתר kotar.cet.ac.il